Frazeologialıq sinonimiya 
Frazeologizmler bay mánilik ózgesheliklerge iye. Olar, kóbinese, jeke sózler menen mániles bolıp keledi hám olardıń emotsonal-ekspressivlik sinonimi sıpatında belgili. Mısalı: júregi suwlaw – qorqıw, awzın ashtırmaw – sóyletpew, qulaq qaǵıs etiw – aytıw, kóz taslaw – qaraw. 
Frazeologizmlerdegi mánilik jaqtan ayqın kórinip turatuǵın jáne bir sıpatlı belgi olardıń óz-ara sinonim bolıwı esaplanadı. Frazeologiyalıq sinonimler qaraqalpaq tiliniń sarqılmas bir baylıǵı bolıp, mánilik reńbe-reńligi, ótkirligi, tásirliligi menen sıpatlanadı. Hár qıylı komponentlerdiń qatnasında yamasa bir sózdiń bir neshe frazeologizmlerdiń quramında keliwi menen de frazeologiyalıq sinonimler payda boladı. Mısalı: úrip awızǵa salǵanday – júzimniń suwınday – ay dese awzı bar, kún dese kózi bar (sulıw), kózdi ashıp-jumǵansha – kóz benen qastıń arasında (demde, tez), tıshqan tesigi mıń teńge bolıw – tıǵılarǵa tesik tappaw (albıraw, qorqıw, qáweterleniw, ne qıların bilmey qalıw) hám t.b. 
Frazeologizmler dara sózge salıstırǵanda sıpayı hám turpayı mánilerdi de bildiredi: tuwıw – jas bosanıw, urısıw – betin julıw. Dara sózlerdiń emocional-ekspressivlik boyawǵa iye sinonimi degende olardıń mánilik jaqtan ótkir, tásirli, obrazlı bolıp keliwine dıqqat etiledi. Mısalı, urısıw, keyisiw, bir-birinen kewli qalıw mánilerin bildiretuǵın, olarǵa sinonim bolıp keletuǵın frazeologizmlerdiń qollanılıwına itabar berip qaraǵanda olardıń máni kúshi ayqın kórinedi: Sol, awır jılları sen menge barıp, burınǵıday jerge, suwǵa talasıp jaǵa jırtısıp jaman sózdiń basına barıw pútkilley toqtap qaldı. (J.Á.) 
Qaraqalpaq tili sinonimleriniń baylıǵın onıń frazeologiyalıq sinonimiyası da ayqın kórsetip turadı. 
 
SINONIM FRAZEOLOGIZMLER SÓZLIGI 
ayın alıw – haqısınan shıǵıw – eki ayaǵın bir etikke tıǵıw – 
bir shıbıq penen aydaw arasınan qıl ótpew – biriniń awzındaǵını biri jew álpi alısıw – til tabısıw, balıq suwǵa kirgendey bolıw 
babın tabıw – kewlinen shıǵıw bası qatıw – miyi ashıw bası pispew – otı óre janbaw 
bes eneden belli – attan anıq – tayǵa tamǵa basqanday – 
soqırǵa tayaq uslatqanday betine basıw – júzine salıw binay ómirinde – ómiri tuwıp jan-iymanı qalmaw – júregi suwlaw jelkesine shińgirik shabıw – janın alıw – janın kelige qamaw 
– dúnyaǵa shıqqanına pushayman jegiziw iyt ólgen jer – jerdiń túbi 
qızıl kegirdek bolıw – iyt jemes zaqqını jesiw murnın kóteriw – kózi jer kórmew – kóziniń eti ósiw sózinde turıw – wádesinen shıǵıw 
 
Frazeologiyalıq variantlar 
Frazeologiyalıq sinonimiya menen tıǵız baylanısta qaralatuǵın jáne bir mánilik qubılıs – variantlılıq. Tildiń basqa da birlikleri sıyaqlı variantlılıq frazeologiyalıq sóz dizbeklerinde de bar. Frazeologizmlerdegi variantlılıq onıń mánilik baylıǵın kórsetuǵın bir belgi boladı. Ayırım frazeologizmler biri ekinshisiniń variantı bolıp keledi hám frazeologiyalıq variantlardı payda etedi. Mısalı: háyle-páylesine qaratpaw – duw-sıyına qaratpaw, – áy-páyge qaratpaw, ór-ıǵına qaratpaw,ıs-pısına qaratpaw; miyin jew – miyin aynaldırıw – miyine qurt bolıp túsiw – miyin tesiw. 
Frazeologiyalıq variantlılıq degende frazeologizm mánilik ózgeriske ushıramaydı, yaǵnıy onnan basqa mánidegi frazeologizm payda bolmaydı, al komponentler basqa sózler menen ózgertilip yamasa almastırılıp qollanıladı. Ekinshi bir jaǵdaylarda frazeologizmniń quramındaǵı sózler qısqartılıp, túsirilip qaldırıladı. Mısalı, jeti jini tırısıw – jini tırısıw – bular jeti komponentiniń túsirilip qaldırılıwınan payda bolǵan variantlar bolsa, jini tırısıw – jini keliw – ájiynesi tırısıw komponentleriniń almasıwınan payda bolǵan variantlar bolıp esaplanadı. Solay da, tilde frazeologiyalıq variantlılıq bir neshe túrlerge bólip qaralıp kelmekte. 
Frazeologiyalıq variantlardı túrlerge bóliw boyınsha pikirler hár qıylı. S.Nauruzbaeva, J.Eshbaev, G.Aynazarovanıń miynetlerinde frazeologizmlerdegi variantlılıq sóz etiledi. 
 
SÓZLÍK 
awız biriktiriw – til biriktiriw ayaǵına tusaw bolıw – ayaǵına oraw bolıw 
ájiynesi tırısıw – jini tırısıw basına jetiw – basın jalmaw – basın jutıw bir pul bolıw – bir tıyın bolıw duzı tutıw – duzı urıw júykesi qurıw – dińkesi qurıw 
jan jerine tiyiw – julınına tiyiw jeti júyesinen ótiw – jeti júyresinen ótiw saw jeri joq – saw pútin jeri joq 
toq eterin aytıw – pos gellesin aytıw 

